open-index/open-wikipedia-markdown huggingface dataset:
Olympus Mons

**Olympus Mons** (z latinčiny *Hora Olymp*) je najvyššia známa hora slnečnej sústavy. Nachádza sa na Marse, zhruba na súradniciach 18° s. š., 226° v. d. Ide o klasickú štítovú sopku.

[thumb|left|Detailný záber [Kaldera|kaldery sopky.]]
thumb|Olympus Mons
Základňa kužeľa má priemer 624 km, čo zodpovedá približne ploche Francúzska, pričom priemer kaldery je zhruba 85 km. Výška tohto masívneho kolosu dosahuje 27 km, alebo 25 km (podľa použitej strednej hodnoty povrchu Marsu). Pri pohľade z jej úpätia by však pozorovateľ asi nemal pocit, že stojí pred najvyššou „horou“, pretože vďaka obrovskej rozlohe základne jej svah stúpa iba pod uhlom 7°. Veľkosť Olympu môžeme porovnať s veľkosťou najväčšej zemskej sopky Mauna Loa nachádzajúcej sa na Havajskom súostroví. Tá je vysoká iba 10 km a jej priemer je 120 km. takže je 2,5× nižšia. Olympus Mons je trikrát vyšší než Mount Everest.

Názov bol vybraný podľa bájnej hory Olymp, na ktorej mali sídliť grécki bohovia. Starší názov pre sopku bol *Nix Olympica*, čo sa dá voľne preložiť do slovenčiny ako *Snehy Olympu*, pretože sa pri prvotných pozorovaniach zdal biely. Neskôr bola snehobiela farba vysvetlená pozorovanými mrakmi z oxidu uhličitého a vody.

Gigantická sopka Olympus Mons bola aktívna ešte v dobe pred 100±40 miliónmi rokov, čo je z geologického hľadiska nedávno. Podľa niektorých indícií sa dokonca zdá, že bol objavený lávový príkrov, ktorý sa vylial na povrch vulkánu pred dvoma miliónmi rokov. Sopka je tvorená prevažne bázickými až ultrabázickými lávami s nízkou viskozitou, ktoré sú extrémne pohyblivé. Teoreticky je možné, že ak je vulkán stále aktívny, mohol by poskytovať útočisko pre jednoduché mikroorganizmy, ale na potvrdenie alebo vyvrátenie tejto hypotézy je potrebné počkať, pokiaľ nebude detailne preskúmaná.

Olympus nie je na povrchu Marsu osamotený, ale spolu s Arsia Mons, Pavonis Mons a Ascraeus Mons tvorí reťazec niekoľkých sopiek.

## Iné projekty

.

Kategória:Sopky na Marse
Biotín

**Biotín** (iné názvy: **vitamín B7**, **vitamín H**, **vitamín I**) je jeden z vitamínov B.

## Charakteristika
Biotín patrí do skupiny vitamínov rozpustných vo vode. Je syntetizovaný črevnými baktériami. Jeho sumárny vzorec je C10H16N2O3S.

## Výskyt
Jeho hlavným zdrojom je vaječný žĺtok, sója, pečeň a obličky.

## Vplyv na zdravie
Je nenahraditeľný pre cievny systém a kožu.

DDD 0,2 mg

Zúčastňuje sa karboxylačných reakcii ako donor CO2.
Reakcie ktorých je kofaktorom: vznik malonylCoA z acetylCoA, vznik oxalacetátu z pyruvátu a iné.

### Prejavy nedostatku Biotínu
Hypovitaminóza sa prejavuje kožnými poruchami, malátnosťou a psychickými problémami.

Kategória:Vitamíny
Kategória:ATC A11HA – Iné vitamínové prípravky, samotné
Kyselina listová

**Kyselina listová** (iné názvy: **kyselina folová** [nesprávne *kyselina foliková*], **vitamín B9**, **vitamín Bc**, **vitamín M**, **folát**) je kyselina a zároveň vitamín.

## Charakteristika
Kyselina listová patrí do skupiny vitamínov rozpustných vo vode. V malej miere je syntetizovaná črevnými baktériami. Jej sumárny vzorec je C19H19N7O6.

## Biochemický význam
Kyselina listová sa mení na kyselinu dihydrolistovú a následne na kyselinu tetrahydrolistovú, ktorá potom vystupuje ako kofaktor mnohých chemických reakcií. 

[stred|náhľad|450x450bod|Premena kyseliny listovej na [dihydrofolát (DHF) a tetrahydrofolát (THF). Následne sa na dusíkov atómy môžu naviazať jednouhlíkové fragmenty. V tejto podobe sa folát využíva ako kofaktor. Na obrázku chýba 5-metyltetrahydrofolát.]]

Je nevyhnutná pre všetky procesy bunkového delenia a rastu, syntéze nukleových kyselín, správny vývoj a rast bielych krviniek a je súčasťou génov a chromozómov. 

## Výskyt
Jej hlavným zdrojom je zelená listová zelenina, ovocie, mäso a kvasinky.

Odporúčaná denná dávka je 400 μg, pri tehotenstve 800 μg, maximálne 1 mg.

## Prejavy nedostatku kyseliny listovej
Hypovitaminóza sa prejavuje anémiou a narušením vstrebávania živín cez stenu čreva.

## Referencie

Kategória:Vitamíny
Kategória:Základné a špeciálne esenciálne liečivá podľa WHO
Kategória:Foláty
Kategória:ATC B03BB – Kyselina listová a jej deriváty
Fylochinón

**Fylochinón** alebo **vitamín K<sub>1</sub>** je jednou z aktívnych foriem vitamínu K. Obsahuje chinónové jadro a dlhý nepolárny bočný reťazec.

Fylochinón sa vyskytuje v rastlinách, baktérií sa vyskytuje menachinón (vitamín K2).

## Charakteristika
Fylochinón patrí do skupiny vitamínov rozpustných v tukoch. Nie je citlivý na teplo, ale podlieha zmenám pôsobením silných kyselín a oxidantov.

## Výskyt
Hlavným zdrojom je plnotučné mlieko, karfiol, vaječné žĺtok, ryža, špenát, sójový olej a paradajky.

## Vplyv na zdravie
Fylochinón je dôležitý faktor zrážania krvi. Odporúčaná denná dávka je 1 mg.

### Prejavy nedostatku fylochinónu
Mierna hypovitaminóza sa prejavuje spomalenou zrážanlivosťou krvi. Extrémna hypovitaminóza spôsobuje krvácavosť a anémiu.

## Referencie

Kategória:Vitamíny
Kategória:Základné a špeciálne esenciálne liečivá podľa WHO
Adam Foote

**Adam Foote** (* 10. júl 1971, Toronto, Ontário) je bývalý kanadský reprezentant v ľadovom hokeji.

## Klubový hokej
Adam Foote je obranca. V roku 1989 ho v úvodnom drafte NHL vybral dnes už nejestvujúci klub Quebec Nordiques v 2. kole ako 22. v celkovom poradí. Na ľad NHL sa dostal v drese Quebecu v sezóne 1991/92. Odohral za tento klub 4 sezóny až do jeho zániku v roku 1995. Vtedy bol klub presťahovaný do Colorada a zmenil názov na Colorado Avalanche. Adam Foote hral za Colorado až do sezóny 2003/04. Získal s týmto klubom dvakrát Stanley Cup a to v rokoch 1996 a 2001. Pred sezónou 2005/06 prestúpil do Columbus Blue Jackets. Uzavrel zmluvu na tri roky v hodnote 13,5 milióna dolárov, ktorá mu zaručovala na prvú sezónu príjem 4,6 milióna dolárov. Stal sa tak druhým najdrahším hráčom mužstva Blue Jackets po Sergejovi Fedorovovi. Hrával s číslom 52 a od decembra 2005 bol kapitánom mužstva.

26. februára 2008 prestúpil do Colorada Avalanche.

## Reprezentácia
Adam Foote získal v drese Kanady zlatú medailu na zimných olympijských hrách 2002 v Salt Lake City. Dostal sa aj do reprezentačného výberu Kanady na zimné olympijské hry 2006 v Turíne. 

## Externé odkazy
* 

Kategória:Kanadskí hokejisti
Kategória:Kanadskí olympijskí víťazi
Kategória:Hráči Colorado Avalanche
Kategória:Hráči Columbus Blue Jackets
Kategória:Hokejisti draftovaní klubom Quebec Nordiques
Kategória:Osobnosti z Toronta
Kategória:Hokejisti na Zimných olympijských hrách 2002
Scott Niedermayer

**Scott Niedermayer** (* 31. august 1973, Edmonton, Alberta) je bývalý kanadský reprezentant v ľadovom hokeji. V NHL odohral 18 sezón a vyše 1000 zápasov. Bol ofenzívne ladený obranca, najlepšie známy pre svoje výnimočné korčuliarske schopnosti a často prirovnávaný k ofenzívnym velikánom hry zo začiatku 90. rokov.

## Klubový hokej
V roku 1991 ho v úvodnom drafte NHL vybral klub New Jersey Devils v prvom kole ako tretieho v celkovom poradí. Už v nasledujúcej sezóne sa dostal v drese New Jersey na ľad NHL a odohral za tento klub 13 sezón. Trikrát získal v drese New Jersey Stanley Cup a to v rokoch 1995, 2000 a 2003. 

Pred sezónou 2005/06 prestúpil do Anaheim Mighty Ducks. Uzavrel zmluvu na štyri roky v hodnote 27 miliónov dolárov, ktorá mu zaručuje na prvú sezónu príjem 6,75 milióna dolárov. Stal sa tak najdrahším hráčom svojho mužstva a jedným z najdrahších hráčov NHL vôbec. V sezóne 2006/07 vyhral s Ducks Stanley Cup. Získal cenu za najužitočnejšieho hráča play-off. Na začiatku sezóny 2007/08 ho jeho tím Anaheim Ducks suspendoval na dobu neurčitú a aj sám hráč sa rozhodol nenastúpiť do NHL. Svoj názor zmenil v decembri keď nastúpil k svojmu prvému zápasu sezóny. Ukončenie svojej hráčskej kariéry oznámil 22. júna 2010, no zostal v organizácii Ducks ako konzultant generálneho manažéra Boba Murrayho.

Je 23. najproduktívnejší obranca histórie NHL. Hral s číslom 27.

## Reprezentácia
Scott Niedermayer odohral úspešnú medzinárodnú kariéru a vyhral majstrovstvá na všetkých úrovniach. Dostal sa do reprezentačného výberu Kanady na zimné olympijské hry 2006 v Turíne, na zimné olympijské hry 2002 v Salt Lake City a na zimné olympijské hry 2010 vo Vancouveri. Stal sa kapitánom kanadského národného mužstva a so svojim tímom získal olympijské zlato.

## Referencie

## Iné projekty

## Externé odkazy
* 

Kategória:Kanadskí hokejisti
Kategória:Kanadskí hokejoví obrancovia
Kategória:Hráči Anaheim Ducks
Kategória:Hráči New Jersey Devils
Kategória:Hokejisti draftovaní klubom New Jersey Devils
Kategória:Víťazi Stanleyho pohára
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Hokejisti na Zimných olympijských hrách 2010
Kategória:Účastníci MS v hokeji 2004
Kategória:Majstri sveta v ľadovom hokeji
Kategória:Členovia Hokejovej siene slávy
Kategória:Osobnosti z Edmontonu
Kategória:Hokejisti na Zimných olympijských hrách 2002
Wilhelm Heinrich Walter Baade

**Wilhelm Heinrich Walter Baade** (* 24. marec 1893 – † 25. jún 1960) bol nemecký astronóm, ktorý v roku 1931 emigroval do USA. Ako prvému sa mu podarilo rozlíšiť jednotlivé hviezdy v centrálnych oblastiach galaxie M 31 v Androméde. Bol priekopníkom prác o hviezdnych populáciách, ktorých názov sám zaviedol. Jeho práce umožnili revíziu škály mimogalaktických vzdialeností, a tým aj revíziu hodnoty Hubblovej konštanty. Spolu s Fritzom Zwickym prišli s myšlienkou, že supernova môže vytvoriť neutrónovú hviezdu. Objavil aj desať planétok. 

Pracoval na observatóriu v Bergedorfe pri Hamburgu, od roku 1931 na Mount Wilsone a Mount Palomare.  

Kategória:Nemeckí astronómovia
Kategória:Astronómovia USA
Kategória:Objavitelia planétok
Kategória:Zahraniční členovia American Philosophical Society
Fleret (hudobná skupina)

**Fleret** je česká folkrocková hudobná skupina.

So skupinou od roku 1994, kedy vyšlo CD *Zafúkané*, vystupovala často aj speváčka ľudových piesní a folkloristka Jarmila Šuláková.

## Zloženie
* Zdeněk 'Hrach' Hrachový – kapelník, autor hudby, gitara, spev
* Stanislav 'Stanley' Bartošík – husle, spev
* Vít 'Orf' Rokyta – elektrická gitara, harmonika, spev
* Marek 'Marocho' Abrahám – basgitara, spev
* David Filák – bicie nástroje, perkusie, spev

## Diskografia
* 1989 – *Sbohem galánečko* – Panton – EP
* 1991 – *Tož vitajte, ogaři!* – Fleret Publikum
* 1993 – *Secondhand za hubičku* – Monitor Records – CD
* 1994 – *Zafúkané* – Tonus – CD
* 1995 – *Fleret & Jarmila Šuláková* – W music – CD
* 1997 – *Z hůry dané* – W music – CD
* 1998 – *Tož vitajte, ogaři! + bonus* – W music – CD
* 1999 – *Tož tadyk ju máte* – W music – CD
* 2000 – *Tož ščasné a veselé* – Multisonic – CD
* 2001 – *To najlepší – Kurnikšopatožtojo* – Multisonic – CD
* 2003 – *Trnkostroj* – BMG – CD
* 2004 – *Pumkanonem* – BMG – CD
* 2006 – *Zapřahajte žebřiňák* – W music – CD
* 2007 – *Fleret – live koncert* – Multisonic – DVD
* 2011 – *O Krásách Valašska* – Fleret Music – CD
* 2013 – *Umělci na sňůře* – CD
* 2015 – *Hopa bejbe* – CD
* 2018 – *Všecko bude* – CD

## Referencie

## Literatúra
* Ilja Kučera ml.: *Fleret – Tož štrngnime si spolem!*, Konvoj (2001), ISBN 80-7302-019-X
* *Písně skupiny Fleret od A do Ž (2. díl)*, Petr Rímský – HITBOX (2003), ISBN 80-85648-34-2
* *Písně skupiny Fleret od A do Ž*, Petr Rímský – HITBOX (1998)

## Iné projekty

## Externé odkazy
* Oficiálne stránky skupiny
* Rozhovor na folkcountry.cz (2002)
* Rozhovor na musicx.sk (2004)

Kategória:České hudobné skupiny
Kategória:České folkrockové hudobné skupiny
Kategória:Hudobné skupiny z 1984
Eduard VI. (Anglicko)

**Eduard VI.** (* 12. október 1537 – † 6. júl 1553) z rodu Tudorovcov bol kráľ Anglicka v rokoch 1547 – 1553.

Narodil sa v paláci Hampton Court. Bol to jediný syn Henricha VIII. a následník trónu. Dostal vynikajúce vzdelanie, predčasne dospel a priklonil sa k protestantizmu. Zasadol na trón ako deväťročný. Až do roku 1549 za neho vládol regent, vojvoda zo Somersetu. „Z Eduarda sa stal bigotný protestant a Anglicko sa začalo riadiť protestantskou náukou. Katolíckych Šesť článkov bolo zrušených. Somerset vydal Knihu homílií, v ktorej bola zahrnutá protestantská náuka, potom boli zrušené doktrinálne zákony Henricha VIII. Rozpustil zádušné nadácie, ktoré spievali za duše prispievateľov a tým podnecovali vieru v očistec, čo bolo učenie odporujúce protestantským dogmám.“ V roku 1549 bol prijatý *[[Zákon o jednotnosti]]* a prvá anglická modlitebná knižka, ktoré sa stali základnou vieroukou anglickej cirkvi. Roku 1552 bol prijatý druhý *Zákon o jednotnosti*, ktorý priblížil anglickú cirkev švajčiarskemu protestantizmu.

Eduard zomrel 6. júla 1553 v bolestiach po dlhotrvajúcej chorobe.

## Iné projekty

Kategória:Králi Anglicka
Kategória:Protestantskí panovníci
Kategória:Tudorovci
Kategória:Úmrtia na tuberkulózu
Kategória:Pochovaní vo Westminsterskom opátstve
Kategória:Vojvodovia z Cornwallu
Kategória:Princovia z Walesu
Katarína Parrová

**Katarína Parrová** (* 1512, Londýn, Anglicko – † 5. september 1548, Sudeley Castle) bola v rokoch 1543 – 1547 anglická kráľovná ako manželka Henricha VIII.

S Henrichom VIII. sa vzali v roku 1543. Bolo to už jej tretie manželstvo. Stala sa ideálnou nevlastnou matkou pre všetky kráľove deti. Bola to inteligentná, učená žena, patrónka humanistov a tajná protestantka. Vďaka jej vplyvu kráľ zabezpečil následníctvo oboch dcér parlamentným výnosom z roku 1543. Po jeho smrti sa Katarína znova vydala.

## Referencie


## Literatúra
* George Ballard: Memoirs of several ladies of Great Britain, who have been celebrated for their writings, or skill in the learned languages, arts and sciences. Printed by W. Jackson, for the author, Oxford 1752, S. 79ff.
* Antonia Fraser: *Die sechs Frauen Heinrichs VIII.* Claassen Verlag, Berlin 1995, ISBN 3-546-00081-1.
* Helga Thoma: *Ungeliebte Königin.* Piper Verlag, München 2003, ISBN 3-492-23526-3.
* Marita A. Panzer: *Englands Königinnen.* Piper Verlag, München 2003, ISBN 3-492-23682-0.
* Charlotte Lyne: *Die zwölfte Nacht.* Blanvalet, München 2008, ISBN 978-3-442-36717-7.

## Iné projekty
 

## Externé odkazy
* Stránka o Tudorovcoch 
* Krátka biografia 
* Podrobná biografia

Kategória:Narodenia v 1512
Kategória:Úmrtia 5. septembra
Kategória:Úmrtia v 1548
Kategória:Kráľovské manželky Anglicka
Kategória:Osobnosti z Londýna
Kategória:Manželky Henricha VIII.
Todd Bertuzzi

**Todd Bertuzzi** (* 2. február 1975, Sudbury, Ontário) je bývalý kanadský reprezentant v ľadovom hokeji.

## Klubový hokej
Todd Bertuzzi je útočník hrajúci na pravom krídle. V roku 1993 ho v úvodnom drafte NHL vybral klub New York Islanders v prvom kole ako 23. v celkovom poradí. Na ľad NHL sa v drese New Yorku dostal prvýkrát v sezóne 1996/1997 a odohral za tento klub necelé dve sezóny. 

Počas sezóny 1997/1998 prestúpil do Vancouveru Canucks. V júni 2006 bol vymenený na Floridu, do celku Florida Panthers, ktorý ho koncom februára 2007 vymenil do Detroitu Red Wings. Od 2 júla 2007 pôsobil Bertuzzi v Anaheime Ducks, s ktorým podpísal zmluvu na 2 roky za 8 miliónov dolárov ako neobmedzený voľný hráč.

7. júla 2008 podpísal zmluvu s klubom Calgary Flames, ktorý viedol Mike Keenan. Pred začiatkom sezóny 2008-09 si zmenil číslo na drese z čísla 4 na číslo 7, ktoré nosieval jeho idol Phil Esposito. Dohodol na pokračovaní v tíme Detroit Red Wings, kde hral od roku 2009.
## Reprezentácia
Todd Bertuzzi debutoval za Kanadu na Majstrovstvách sveta 1998 vo Švajčiarsku. Na nich odohral Bertuzzi šesť zápasov, v ktorých si pripísal 3 body a Kanada nakoniec obsadila 6. miesto. Reprezentoval Kanadu aj na Majstrovstvách sveta 2000 v Rusku. Dostal sa do reprezentačného výberu Kanady na zimné olympijské hry 2006 v Turíne. 

## Referencie

## Externé odkazy
* 

Kategória:Kanadskí hokejisti
Kategória:Kanadskí olympionici
Kategória:Hráči New York Islanders
Kategória:Hráči Vancouver Canucks
Kategória:Hráči Florida Panthers
Kategória:Hráči Detroit Red Wings
Kategória:Hráči Anaheim Ducks
Kategória:Hráči Calgary Flames
Kategória:Hokejisti draftovaní klubom New York Islanders
Kategória:Účastníci MS v hokeji 1998
Kategória:Účastníci MS v hokeji 2000
Kategória:Osobnosti z Greater Sudbury
Simon Gagné

**Simon Gagné** (* 29. február 1980, Ste Foy, Quebec, Kanada) je bývalý kanadský reprezentant v ľadovom hokeji.

## Klubový hokej
Simon Gagné je útočník, ktorý hrával na ľavom krídle. V roku 1998 ho v úvodnom drafte NHL vybral klub Philadelphia Flyers v prvom kole ako 22. v celkovom poradí. Na ľad NHL sa v drese Philadelphie dostal prvýkrát v sezóne 1999/00, následne hral v klube Tampa Bay Lightning, kde mal zmluvu na jeden rok za 5.6 milióna dolárov. Stal sa tak jedným z najlepšie platených hráčov klubu. Je 10. najproduktívnejším hráčom, aký kedy nosil dres Philadelphia Flyers. Bol dvakrát vybraný do All-Stars Game v rokoch 2001 a 2007. Jeho veľkým idolom je Peter Forsberg, hral s číslom 12. 

### Štatistiky

## Reprezentácia
Simon Gagné získal v drese Kanady zlatú medailu na zimných olympijských hrách 2002 v Salt Lake City a striebornú medailu na majstrovstvách sveta v hokeji 2005 vo Viedni. Dostal sa aj do reprezentačného výberu Kanady na zimné olympijské hry 2006 v Turíne.

## Externé odkazy
* 
* Simon Gagné na stránke Philadelphia Flyers

Kategória:Kanadskí hokejisti
Kategória:Kanadskí olympijskí víťazi
Kategória:Hráči Philadelphia Flyers
Kategória:Hráči Tampa Bay Lightning
Kategória:Hráči Boston Bruins
Kategória:Víťazi Stanleyho pohára
Kategória:Osobnosti z Quebecu
Kategória:Hokejisti na Zimných olympijských hrách 2002
Fobos

**Fobos** môže byť:

* v gréckej mytológii syn boha Áresa, pozri Fobos (mytológia)
* mesiac planéty Mars, pozri Fobos (mesiac)
* kozmické sondy programu Fobos k mesiacu planéty Mars, pozri Fobos 1 a Fobos 2
* letecká bomba na ničenie letísk a vzletových dráh, pozri Fobos (bomba)
Deimos

**Deimos** môže byť:

* v gréckej mytológii syn boha Áresa, pozri Deimos (mytológia)
* mesiac planéty Mars, pozri Deimos (mesiac)
Vršovci

right|thumb|100px|Herb Ursin, Rawicz
**Vršovci** (Rawici) boli popri Přemyslovcoch a Slavníkovcoch najmocnejší staročeský veľmožský rod. Roku 1108 boli vyvraždení na príkaz kniežaťa Svatopluka z rodu Přemyslovcov.

Po vyvraždení Slavníkovcov v roku 995 zostal v hre o nadvládu krajiny rod Přemyslovcov a Vršovcov. Až do 12. storočia bola ich sila a pôsobnosť porovnateľná a Vršovci výraznou mierou ovplyvňovali dejiny Čiech. Přemyslovci sa však v snahe nadobro presadiť v boji o nadvládu v Českej kotline pokúsili veľmožský rod opakovane vyvraždiť. Prvý pokus prišiel v roku 1003, druhý asi 1014 a tretí, rovnako nie úplne dôsledný v roku 1108.

O pôvode rodu sa vedú diskusie a prevládajú názory, že išlo o starú pozemkovú šľachtu, no niektorí historici zastávajú názor, že Vršovci boli úradníckou šľachtou. Kosmas rod spomína v súvislosti s vyvraždením konkurenčných Slavníkovcov, za ktorého pomoc mali Vršovci získať časť takto získaných majetkov. 

Najvýraznejšie sa rod presadzoval v 2. polovici 11. storočia, kedy sa jeho popredný člen **Mutina** stal pobočníkom a tajomníkom kniežaťa Břetislava II. V roku 1108 zastupoval panovníka počas jeho neprítomnosti v krajine a v tej dobe bol zároveň kastelánom v litoměřickej kastelánii. Ďalší člen rodu, *Božej* bol kastelánom v Žatci.

Po útoku v roku 1108 zostala z rozsiahleho rodu nažive jediná rodina, ktorej členovia však dokázali v pomerne krátkom čase opätovne získať stratené pozície rodu. *Nemoj II.* sa stal kastelánom v Litoměřiciach a okolo roku 1160 i kráľovským komorníkom. Jeho brat *Jarohněv* bol v rokoch 1146/7 až 1177 kastelánom v Žatci.

## Externé odkazy
* Thietmar of Merseburg. Chronicon;
* Cosmas of Prague. Chronica Boëmorum ("Chronicle of Bohemians");
* Jan Długosz, Annales seu cronici incliti regni Poloniae;
* Simon Okolski. Orbis Polonus. Krakow, 1642. V.2. 581-602;
* Kasper Niesiecki, Herbarz, VIII, 97-99;
* Bartosz Paprocki, Herby rycerstwa polskiego; Kraków, 1584 (II ed. Kraków, 1858);
* Josef Teige: „Blätter aus der altböhmischen Genealogie. Slavnikiden /Die Vrsovcen /Die Herren von Lichtenburg“, Damböck 2005, ISBN 3900589453.
* Kopal, Petr. Neznámý známý rod. Pokus o genealogii Vršovců. Sborník archivních prací 2001/1, 3–84. 

## Iné projekty

## Zdroj
* 

Kategória:Šľachtické rody
Slavníkovci

náhľad|Základy Slavníkovského kostola v Libici

**Slavníkovci** bol český kniežací rod, vzostup aj zánik ktorého sa datuje do 10. storočia. Rod súperil s Přemyslovcami o moc v stredných Čechách a vznikajúcom štáte, čo napokon vyústilo do prepadnutia sídla Slavníkovcov počas konania vojenskej výpravy do Nemecka. V roku 995 bola veľká časť rodu vyvraždená na hradisku Libice na príkaz Boleslava II. z konkurenčného rodu Přemyslovcov, čo zakončilo zjednocovanie Čiech. 

O Slavníkovcoch poskytuje informácie niekoľko zdrojov. Najznámejší je Kosmova kronika, no ktorá je ako neskoršie písaný zdroj nepresná a nespoľahlivá. Kosmas spomína hradisko Libice, kde mali byť Slavníkovci vyvraždení, no toto tvrdenie sa často spochybňuje a za pravdepodobnejšie miesto útoku sa považuje *Malín* (dnes súčasť Kutnej Hory), kde stála slavníkovská mincovňa. 

V súčasnosti prevláda názor o príbuzenstve obidvoch rodov; Slavníkovci spravovali územie v okolí „Trstenickej cesty“, ktorá bola dôležitý tranzitný koridor medzi východom a západom a významný zdroj príjmov panovníka, preto ovládanie natoľko dôležitej komunikácie Boleslavovho kniežatstva nemohol vykonávať konkurenčný rod. 

## Rozsah územia
O rozsah územia Slavníkovcov sa presne nevie; Kosmasove zápisky zrejme zveličujú územie vplyvu rodu, ktoré malo siahať od Rokycanska až po hrad Litomyšl. Pravdepodobnejšie územie vplyvu sa tak nachádzalo na strednom Polabí, na území Poděbradska, Nymburska, Kolínska, Kutnohorska a Čáslavska.

## Najznámejší členovia rodu
* Slavník († 981) a jeho žena Střezislava († 987) – prvá známa generácia *Slavníkovcov*
* Soběslav – nástupca Slavníka a správca/vládca panstva; počas jeho vlády došlo k rozkvetu libického hradiska a razeniu vlastných mincí. Masaker v roku 995 prežil, lebo v tom čase išiel na pomoc Otovi III. a zahynul pri obliehaní Prahy v roku 1004.
* svätý Vojtech – pražský biskup
* svätý Radim – hniezdenský arcibiskup

## Zdroj
* 
* 

Kategória:Šľachtické rody
Jarome Iginla

**Jarome Iginla** (* 1. júl 1977, Edmonton, Alberta, Kanada) je bývalý kanadský reprezentant v ľadovom hokeji. Po otcovi je nigérijskeho pôvodu, jeho priezvisko značí v jorubčine: *veľký strom*.

## Klubový hokej
Jarome Iginla je útočník hrajúci na pravom krídle. V roku 1995 ho v úvodnom drafte NHL vybral klub Dallas Stars v prvom kole ako 11. v celkovom poradí. Na ľad NHL sa dostal prvýkrát v sezóne 1995/96 v drese Calgary Flames. Tomuto klubu zostal verný dodnes. Na sezónu 2005/06 mal uzavretú zmluvu s ročným príjmom 7 miliónov dolárov ročne. Stal sa tak najlepšie plateným hráčom klubu a jedným z najlepšie platených hráčov v NHL. Hrá s číslom 12.

## Klubová štatistika
### Základná časť a play-off

*Štatistiky z konca základnej časti NHL 2012-13.*

### Medzinárodné zápasy

### All-Star Games

## Reprezentácia
Jarome Iginla získal v drese Kanady zlatú medailu na zimných olympijských hrách 2002 v Salt Lake City a striebornú medailu na majstrovstvách sveta v hokeji 2005 vo Viedni. Dostal sa aj do reprezentačného výberu Kanady na zimné olympijské hry 2006 v Turíne.

## Referencie

## Externé odkazy
* 
* 
* Jarome Iginla na stránke Calgary Flames

Kategória:Kanadskí hokejisti
Kategória:Kanadskí hokejoví útočníci
Kategória:Hráči Calgary Flames
Kategória:Hráči Pittsburgh Penguins
Kategória:Hráči Boston Bruins
Kategória:Hráči Colorado Avalanche
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Účastníci MS v hokeji 1997
Kategória:Kanadské osobnosti nigérijského pôvodu
Kategória:Hokejisti na Zimných olympijských hrách 2002
Kategória:Osobnosti z Edmontonu
William Wordsworth

**William Wordsworth** (IPA: [wəːdz'wəːθ]) (* 7. apríl 1770, Cockermouth, Spojené kráľovstvo  † 23. apríl 1850, Rydal Mount, Spojené kráľovstvo) bol anglický básnik, predstaviteľ romantizmu - konkrétne skupiny jazernej školy. 

V roku 1798 vydal so S. T. Coleridgom *Lyrical Ballads* (*Lyrické balady*). Wordsworth vo svojej tvorbe odmietol hlavné témy 18. storočia: vkus, pravidlá, formy.
Básnikovu obrazotvornosť vnímal ako nádobu múdrosti. Básnikovo nadanie tvorivou fantáziou podľa neho odhaľovalo vnútorným zrakom tú najvyššiu pravdu. Vnímavá ľudská duša totiž dokáže odhaliť, či rozoznať pravdu. A vnímavou je hlavne duša básnikova. Prvý princíp romantizmu: „Básnik je prorok a mudrc,“ teda Wordsworth spojil s druhým: „Básnická pravda je pravda citu.“

## Život
William Wordsworth sa narodil v Lake District, študoval na Cambridgeskej univerzite. Po štúdiách navštívil Francúzsko, kde sa nakazil revolučnou horúčkou. Bol zapletený do ľúbostnej aféry a mal nemanželské dieťa. Za hodnotné považoval dve osoby vo svojom živote - vnímavú a oddanú sestru Dorothy a básnika Samuela Taylora Coleridgea, s ktorým aj spolupracoval na diele Lyrické balady.
 
## Dielo
### Lyrické balady (The Lyrical Balads)
Dielo vzniklo v roku 1798. V úvode objasnil svoju filozofiu. Jazyk a podstatu poézie odsunul preč od klišé. Vypracoval módu 18. storočia, poéziu do krajnosti zjednodušil a pohol smerom ku každodennej hovorovej reči a života obyčajných ľudí. Wordsworth nevynikal v opisoch prírodnej scenérie, radšej odhaľoval, čo sa stane, keď sa sila prírody stretne so silou vnímavosti ľudskej mysle - interakcia prírody a ľudskej prirodzenosti, ktorá ho povzbudzovala a stimulovala. V diele sa vo veľkej miere ukázali jeho panteistické náhľady na svet. Podľa Wordswortha je príroda veľkým učiteľom morálnych hodnôt a prapôvodcom šťastia a je sídlom Boha. Uctieva jednoduché národy žijúce v srdci prírody, pretože sú čistejšie a múdrejšie než civilizovaní ľudia a aj ich jazyk je menej skazený. 

### Ostatné diela
* *Michael*
* *Sonet skomponovaný pod westminsterským mostom* (The Sonnet Composed Upon Westminster Bridge)
* *Osamelý kosec* (The Solitary Reaper)
* *Žlté narcisy* (The Daffodils)
* *Predohra* (The Prelude) - autobiografická báseň z rokov (1798 až 1805), ktorú niekoľkokrát revidoval a rozširoval. Vyšla až po autorovej smrti. 

## Referencie

## Iné projekty

Kategória:Anglickí básnici
Kategória:Básnici romantizmu
John Milton

**John Milton** (* 9. december 1608, Londýn, Spojené kráľovstvo – † 8. november 1674, Londýn) bol anglický básnik,
 známy najmä vďaka svojej epickej básni *Stratený raj*. Bol aj výrazným predstaviteľom anglickej puritánskej revolúcie. Okrem iného sa snažil presadiť manželský rozvod a slobodu tlače.

Jeho poézia sa vyznačuje vysokou formálnou prepracovanosťou verša s príznačnou uvoľnenosťou, ktorú docielil častým využívaním veršového presahu.

## Dielo
* 1628 - *On the Death of a Fair Infant Dying of a Cough*
* 1637 - *Lycidas*
* 1644 - *The Doctrine and Discipline of Divorce*
* 1667 - *[[Stratený raj (epos)|Stratený raj]]* (motív stvorenia sveta, hriech Adama a Evy, ich vyhodenie z raja)
* 1671 - *[[Vrátený raj (epos)|Vrátený raj]]* (pokúšanie Krista diablom v púšti)
* 1644 - *Areopagitika: reč pána Johna Miltona za slobodu nepovolenej tlače, určená anglickému parlamentu*
* 1671 - *[[Samson Agonistes]]*

## Referencie


## Iné projekty

## Externé odkazy
* 

Kategória:Anglickí básnici
Kategória:Pochovaní vo Westminsterskom opátstve
Matúš Oľha

prof. Mgr. art. **Matúš Oľha**, PhD. (* 8. september 1959, Prešov) je slovenský divadelný a televízny režisér a univerzitný pedagóg. 

## Životopis
Matúš Oľha sa narodil v Prešove ako syn spisovateľa Štefana Oľhu, má tri sestry vrátane bábkoherečky Zuzany Oľhovej. Do roku 2005 bol 22 rokov ženatý s herečkou Janou Oľhovou, s ktorou má šesť detí – syna Adama (* 1984) a dcéry Máriu (* 1988), Juliánu (* 1991), Terezu, Evu a Hanu.. Jeho druhou manželkou je Natália Oľhová, s ktorou má dcéru Tamaru.

V rokoch 19741978 študoval na gymnáziu v Košiciach. V roku 1984 absolvoval štúdium divadelnej réžie na Divadelnej fakulte Vysokej škole múzických umení v Bratislave. V rokoch 20042010 absolvoval doktorandské štúdium odboru Teória a dejiny divadla na Filozofickej fakulte Prešovskej univerzity v Prešove.

V rokoch 19841988 bol režisérom činohry Divadla Jozefa Gregora Tajovského vo Zvolene. V rokoch 1988 až 2005 bol režisérom v Slovenskom komornom divadle v Martine, hosťovsky režíroval vo viacerých slovenských divadlách. Počas štúdia na VŠMU bol režisérom Malého divadelného štúdia v Košiciach, s divadelnou hrou Biela nemoc od Karla Čapka vyhrali celoslovenskú divadelnú prehliadku amatérskych súborov v Martine Scénická žatva. Hral vo filme Šiesta veta. 19. decembra 2007 ho akademický senát Akadémie umení v Banskej Bystrici zvolil do funkcie rektora, funkciu zastával od 19. februára 2008 do 19. februára 2012, opätovne ho akademický senát zvolil 15. decembra 2011, druhý mandát vo funkcii rektora zastával od 20. februára 2012 do 20. februára 2016.

V marci 2025 bol ako nominant ministerky kultúry Martiny Šimkovičovej zvolený do funkcie predsedu Rady Fondu na podporu umenia.

## Referencie

## Externé odkazy
* 
* 

Kategória:Osobnosti z Prešova
Kategória:Slovenskí televízni režiséri
Kategória:Slovenskí divadelní režiséri
Kategória:Slovenskí filmoví herci
Kategória:Slovenské komorné divadlo
Kategória:Divadlo Jozefa Gregora Tajovského
Kategória:Slovenskí vysokoškolskí pedagógovia
Kategória:Vyučujúci na Akadémii umení v Banskej Bystrici
Kategória:Rektori Akadémie umení v Banskej Bystrici
Kategória:Absolventi Vysokej školy múzických umení
Štefan Oľha

**Štefan Oľha** (* 3. máj 1936 – † 19. august 2009) bol slovenský spisovateľ, dramatik, dramaturg a televízny pracovník, otec Matúša Oľhu, Zuzany Oľhovej, Kataríny Oľhovej a Anny Oľhovej.

## Životopis

Študoval na strednej priemyselnej škole drevárskej a v roku 1959 absolvoval Filologickú fakultu Vysokej školy pedagogickej v Prešove, kde študoval odbor slovenčina – dejepis. Po skončení vysokej školy pracoval v programovom oddelení Krajského filmového podniku v Prešove, v rokoch 1960 – 1963 bol redaktorom literárnej redakcie Slovenského rozhlasu v Košiciach, v roku 1963 pracoval v Solivare Prešov, v rokoch 1964 – 1968 pôsobil ako redaktor a vedúci redaktor podnikového časopisu Naše Chemko, v rokoch 1968 – 1972 bol vedúcim Redakcie zábavy Slovenskej televízie v Košiciach. V čase normalizácie ho prepustili z televízie, v rokoch 1972 – 1990 pracoval ako referent podniku Výstavníctvo v Košiciach, po roku 1989 bol plne rehabilitovaný. V roku 1990 pracoval ako vedúci redaktor programu Slovenská televízia v Košiciach a od roku 1995 bol riaditeľom košického štúdia Slovenskej televízie. Istý čas bol tiež dramaturgom Malého divadelného štúdia v Košiciach.

## Tvorba

Knižne debutoval v roku 1967 dokumentárnou knihou *Stopy*. Vo svojej tvorbe sa venoval hlavne písaniu literatúry faktu. Vo svojich dielach písal najmä o alkoholizme, predčasnom sexuálnom živote mladých ľudí, nezrelých manželstvách, problémoch s drogami, živote v liečebniach a o mnohých ďalších témach. Okrem literatúry faktu sa venoval tiež písaniu dramatických diel pre televíziu (televízne inscenácie) a predlôh pre dokumentárne filmy. Pravidelne spolupracoval s rozhlasom a redakciami slovenských periodík.

## Dielo

*1967 – *Stopy*. Dokument o chemickej fabrike Chemko Strážske postavenej na zelenej lúke
*1969 – *Až na dno rozkoší*. Literatúra faktu o závislostiach
*1980 – *Horká chuť lásky*, kniha o príliš mladých rodinách a dôsledkoch ich rozpadu
*1982 – *Malé divadelné štúdio*, dramatické texty
*1984 – *Drsný diktát drogy*
*1992 – *Nebezpečný sex*
*1997 – *V stredu v Kremli*, fiktívne rozhovory so slovenskými a európskymi politikmi
* 2009 –* Ochotníci a profesionáli*

Kategória:Narodenia v 1936
Kategória:Úmrtia v 2009
Kategória:Slovenskí spisovatelia
Kategória:Slovenskí dramatici
Kategória:Pracovníci Slovenskej televízie
Kategória:Osobnosti z Prešova
Vincent Lecavalier

**Vincent Lecavalier** (* 21. apríl 1980, Ile Bizard, Quebec, Kanada) je bývalý kanadský reprezentant v ľadovom hokeji.

## Klubový hokej
Vincent Lecavalier je stredný útočník. V roku 1998 bol draftovaný klubom Tampa Bay Lightning. Už v nasledujúcej sezóne sa stal stabilným hráčom Tampy Bay. V roku 2004 získal s klubom Stanley Cup. Počas lockoutu v NHL v sezóne 2004/05 hral za Ak Bars Kazaň v Ruskej hokejovej superlige. Od roku 2008 bol kapitánom Tampy Bay. Nosil dres s číslom 4.

## Career statistics

## Reprezentácia
Vincent Lecavalier sa dostal do reprezentačného výberu Kanady na zimné olympijské hry 2006 v Turíne.

## Externé odkazy
* 
* 
* Vincent Lecavalier na stránke Tampa Bay Lightning

Kategória:Kanadskí hokejisti
Kategória:Kanadskí hokejoví útočníci
Kategória:Kanadskí olympionici
Kategória:Účastníci MS v hokeji 2001
Kategória:Hráči Tampa Bay Lightning
Kategória:Hráči Ak Bars Kazaň
Kategória:Víťazi Stanleyho pohára
Kategória:Kanadské osobnosti francúzskeho pôvodu
Kategória:Osobnosti z Quebecu
Otto Wallach

**Otto Wallach** (* 27. marec 1847, Königsberg, Rusko – † 26. február 1931, Göttingen, Nemecko) bol nemecký chemik. V roku 1910 získal Nobelovu cenu za chémiu za prácu na poli alicyklických zlúčenín.

## Životopis
Narodil sa v Königsberg, terajšom Kaliningrade.

Medzi rokmi 18671869 študoval na univerzite v Göttingene a spromoval tam v roku 1869. Po štúdiách v Göttingene, Berlíne a Bonne nastúpil do chemického kombinátu Agfa, známej továrne na výrobu anilínových farieb. Od roku 1870 spolupracoval s Kekulém na Univerzite v Bonne a medzi rokmi 1870 a 1871 počas nemecko-francúzskej vojny. Vo svojich pamätiach opísal vypuknutie vojny v Bonne. V roku 1872 sa vrátil späť na Univerzitu, habilitoval sa v roku 1873, bol súkromným učiteľom (18761883) a napokon profesor farmácie. Vyučoval tu až do svojej smrti v roku 1931.

## Práca
Hlavnou oblasťou jeho vedeckej činnosti bol výskum éterických olejov. Zameral na výskum chemickej povahy olejov a terpénov. Podarilo sa mu vypracovať metódy ich extrakcie a objavil cestu umelého získavania terpénov. Do tej doby sa terpény získavali z éterických olejov. Wallach terpény chemicky analyzoval a usporiadal podľa chemickej štruktúry, čo sa považovalo za jeden z najväčších úspechov vtedajšej chémie. Éterické oleje sa dnes využívajú najmä v potravinárskom priemysle, farmácii, kozmetike a v iných.

## Iné projekty

## Externé odkazy
* Otto Wallach na stránke Nobelovej ceny 
* Otto Wallach na Slovenskej poľnohospodárskej univerzity v Nitre 

Kategória:Nemeckí chemici
Kategória:Chemici židovského pôvodu
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Nositelia Davyho medaily
Kategória:Absolventi Humboldt-Universität zu Berlin
Kategória:Členovia Nemeckej akadémie prírodných vied Leopoldina
Kategória:Nemecké osobnosti židovského pôvodu
Kategória:Osobnosti z Kaliningradu
Kategória:Absolventi Univerzity v Göttingene
Peru (Illinois)

thumb|Peru
**Peru** je mestečko v okrese La Salle County v americkom štáte Illinois. V roku 2000 malo 9 835 obyvateľov.

Prvým osadníkom bol John Hays v roku 1830. V roku 1838 tu vznikla štvrť a ako mesto bolo uznané 13. marca 1851.

## Iné projekty

## Externé odkazy
* Oficiálna stránka

## Zdroj

Kategória:Mestá v Illinoise
Cicero (Illinois)

**Cicero** je mesto v okrese Cook County na predmestí Chicaga v americkom štáte 
Illinois. V roku 2000 malo 85 616 obyvateľov.

Kategória:Mestá v Illinoise
Adriana Krúpová

**Adriana Krúpová** rod. **Polónyová**, tiež Kudláčová (* 16. november 1962, Košice) je slovenská herečka. Manželka herca Ivana Krúpu.

S herectvom začínala v Malom divadelnom štúdiu v Košiciach. Po absolvovaní VŠMU v Bratislave nastúpila do Štátneho divadla  Košice. V roku 1992 prestúpila do Divadla Jonáša Záborského v Prešove. Po materskej dovolenke v roku 1996 znovu nastúpila do Štátneho divadla Košice a pôsobí tam dodnes.

Je tiež autorkou niekoľkých rozhlasových hier, napísala divadelnú hru *Posledná Amazonka* (1997).

## Dabing
* 2002 – 2003: *[[Sladká Valentína]]* – Jessica López

## Referencie

## Externé odkazy

* 
* 

Kategória:Slovenské divadelné herečky
Kategória:Slovenské televízne herečky
Kategória:Slovenskí dramatici
Kategória:Slovenskí rozhlasoví scenáristi
Kategória:Členovia Národného divadla Košice
Kategória:Členovia Divadla Jonáša Záborského
Kategória:Absolventi Vysokej školy múzických umení
Kategória:Osobnosti z Košíc
Testovanie hypotéz

**Testovanie hypotéz** je proces, v ktorom sa overuje, či je hypotéza pravdivá alebo nie. O platnosti hypotézy by bolo možné s úplnou istotou rozhodnúť iba na základe výskumu celého základného súboru. Keďže vo väčšine prípadov je takýto výskum nepraktický, o pravdivosti hypotézy sa rozhoduje na základe výberového súboru alebo vzorky.

## Postup overovania hypotézy
* formulácia nulovej hypotézy

* formulácia alternatívnej hypotézy
* stanovenie hladiny významnosti
* výpočet testovacej štatistiky
* rozhodnutie o prijatí alebo neprijatí hypotézy

Pri testovaní hypotézy môže dôjsť k dvom typom chýb:
* Chyba I. typu: keď sa zamietne nulová hypotéza, aj keď v skutočnosti platí
* Chyba II. typu: keď sa prijme nulová hypotéza, aj keď v skutočnosti neplatí

## Referencie


Kategória:Veda
Kategória:Štatistika
Ottawa (Illinois)

náhľad|Centrum mesta
**Ottawa** je mestečko v americkom štáte Illinois. V roku 2000 malo 18 307 obyvateľov.

## Osobnosti mesta
* Terrence Malick (* 1943), filmový režisér
* Stephen Louis Brusatte (* 1984), paleontológ

## Iné projekty

## Externé odkazy
* Oficiálna stránka

Kategória:Mestá v Illinoise
Woodstock (Illinois)

**Woodstock** je mestečko v okrese McHenry County v americkom štáte Illinois. V roku 2000 malo 20 151 obyvateľov.

## Iné projekty

Kategória:Mestá v Illinoise
Harrisburg (Illinois)

thumb|Main Street

**Harrisburg** je administratívne centrum Saline County v americkom štáte Illinois. V roku 2000 malo 9 860 obyvateľov.

Kategória:Mestá v Illinoise
Ottawa (rozlišovacia stránka)

**Ottawa** môže byť:

* hlavné mesto Kanady, pozri Ottawa
* mesto v americkom štáte Illinois, pozri Ottawa (Illinois)
* rieka v Kanade, pozri Ottawa (rieka)

## Pozri aj
* Outaouais
Harrisburg

**Harrisburg** môže byť:
*sídlo v USA:
** hlavné mesto štátu Pensylvánia, pozri Harrisburg (Pensylvánia) 
** Harrisburg (Arkansas)
** Harrisburg (Illinois)
** Harrisburg (Missouri)
** Harrisburg (Nebraska)
** Harrisburg (New York) 
** Harrisburg (Severná Karolína)
** Harrisburg (Ohio)
** Harrisburg (Oregon)
** Harrisburg (Južná Dakota)
** Harrisburg (Texas)
*sídlo v Kanade, pozri Harrisburg (Kanada)
*loď Amerického námorníctva z rokov 1918-1919, pozri USS Harrisburg
El Perú

::*Článok o knihe El Perú [[Antonio Raimondi|Antonia Raimondiho]] pozri pod [[El Perú (kniha)]]; článok o štáte pozri pod [[Peru]]*.
[náhľad|Kamenný oltár v ''El Perú'' v [Guatemala|Guatemale]]
**El Perú** alebo **El Peru**, pôvodný mayský názov **Waka**' (pôvod názvu El Perú, čo po španiesky znamená Peru, je neznámy) sú ruiny mayského mesta v dnešnej severnej Guatemale v Peténe asi 20 km na severozápad of Laguna Perdida (Stratená lagúna) a 60 km na západ od Tikalu.

Predpokladá sa, že mesto bolo obývané od roku 500 pred Kr. aspoň do roku 800 po Kr. V 60. a 70. rokoch 20. storočia sa stalo obeťou zlodejov, ktorí odrezali a odniesli početné stély a podobne. Až Ianovi Grahamovi sa dlhoročnou detektívnou prácou podarilo časť z nich znova nájsť a umiestniť, kam patria. Azda aj preto bola prv minulosť El Peru známa len úlomkovito, známe bolo len to, že mesto bojovalo s Tikalom. Dnes vieme, že bolo kľúčovou figúrkou v bojoch medzi mestami Calakmul a Tikal.

## Externé odkazy (po anglicky)
*Archaeology Magazine's Interactive Waka'
*Nedávne oznámenie od Southern Methodist University Researchers
*http://www.nature.com/news/2005/050606/full/050606-15.html

Kategória:Archeologické lokality v Guatemale
Kategória:Zaniknuté mestá v Guatemale
Kategória:Mayovia
Peru (rozlišovacia stránka)

**Peru** môže byť:
*štát v Južnej Amerike, po španielsky *Perú* alebo *El Perú*, pozri Peru 
*sídlo v USA:
**Peru (Illinois)
**Peru (Indiana)
**Peru (Kansas)
**Peru (Maine)
**Peru (Massachusetts)
**Peru (Nebraska)
**Peru (New York)
**Peru (Pensylvánia)
**Peru (Vermont)
**Peru (Západná Virgínia)
**Peru (Wisconsin)

## Pozri aj
*El Perú
Krajinná ekológia

**Krajinná ekológia** (nazývaná aj geografická ekológia – geoekológia) je vedná disciplína, ktorá je zameraná na vyššie uvedené vzťahy z najširšieho hľadiska - na ich štúdium z hľadiska funkčných javov geosystémov a ekosystémov, pričom, berie do úvahy aj socio-ekonomické javy. 

Podľa Naveha a Liebermana (1990) krajinná ekológia jednoducho mladým odvetvím modernej ekológie, ktoré sa zaoberá vzájomnými vzťahmi medzi človekom a jeho voľnými i zastavanými krajinami. V strednej Európe sa rozvinula ako výsledok holistického prístupu, modifikovaného geografmi, ekológmi, krajinnými plánovačmi, dizajnérmi a manažérmi pri ich pokuse preklenúť medzery medzi prírodnými, humánnymi a urbánnymi systémami. 

**Ekológia krajiny** sa podľa Formana a Godrona (1993) zameriava na: 
* štruktúru, priestorový charakter krajinných zložiek a ekologických objektov (ako sú živočíchy, biomasa, minerálne živiny), 
* funkcie, tok objektov medzi krajinnými zložkami, 
* zmenu a premeny tejto mozaiky v čase. 

Vyššie citovaní autori vyčleňujú sedem všeobecných princípov krajinnej ekológie. Tieto zahrnujú štruktúru a funkciu, biotickú diverzitu, tok druhov, prerozdelenie živín, tok energie, zmenu a stabilitu krajiny. 

Toto však nie je jediný prístup k predmetu a obsahovej náplni ekológie krajiny. Reprezentuje skôr ekosystémový ako geosystémový prístup a princíp štúdia krajiny a vzťahov v jej sfére. Na Slovensku (predtým v Česko-Slovensku) smerovalo úsilie vo vývoji krajinnej ekológie predovšetkým k rozpracovaniu jej základov do podoby reálne aplikovateľnej v krajinno-ekologickom plánovaní (Ružička, Ružičková, Žigrai 1978, Ružička, Miklós 1982 a iné práce Ružičku i jeho spolupracovníkov). Úroveň tohto plánovania dosiahla veľmi vysoký stupeň, o čom svedčí aj to, že jeho metodické základy odporučili na Summite o Životnom prostredí v Rio de Janeiro v r. 1992 prijať z celosvetového hľadiska.
Ivan Krúpa

**Ivan Krúpa** (* 25. máj 1959, Pruské) je slovenský herec a manžel herečky Adriany Krúpovej.

Absolvoval štúdium herectva na VŠMU v roku 1982 v Bratislave. V rokoch 19821986, 19891995 pôsobil v Divadle Jonáša Záborského v Prešove. V rokoch 19861989 bol členom činohry Štátneho divadla v Košiciach. Od roku 1995 sa stal opäť členom činohry ŠD Košice. Za svoje účinkovanie vo viacerých hrách dostal niekoľko ocenení Litfondu. Popri práci v divadle, sa venuje aj rozhlasovej, filmovej a televíznej tvorbe a účinkovaniu v dabingu.

## Dabing
Ivan Krúpa sa oproti ostatným dabérom venuje dabingu menej. Nedabuje ako iní dabéri každú úlohu, ale okrem zopár výnimiek je obsadzovaný výhradne na jedného herca. Je to aj z toho dôvodu, že Krúpa je košický herec a veľká väčšina slovenských dabingov sa robí v Bratislave. Hercom kvôli ktorého dabingu je volaný do Bratislavy je Bruce Willis. Ivan Krúpa tohto herca nadaboval vo viac ako 25 filmoch (okrem iného v sériách filmov RED a Expendables).

## Filmografia
* 2022: Ultimátum
* 2022: Priznanie (TV seriál)
* 20202021 Nový život (seriál) (TV seriál)
* 2018: Vlci (TV seriál)
* 2016: Pustina (TV seriál)
* 2014: Tajné životy (TV seriál)
* 2013: Kolonáda (TV seriál); Klan (TV seriál)
* 2011: Zlomok sekundy (TV seriál)
* 2010: Nesmrteľní (TV seriál)
* 2009: V mene zákona (TV seriál); Smrť ministra (TV film); Oko ve zdi; Keby bolo keby (TV seriál); Chuť leta (TV film)
* 2008: Obchod so šťastím (TV seriál); Mesto tieňov (TV seriál)
* 2005: Rodinné tajomstvá (TV seriál)
* 2000: Krajinka; Fragmenty z malomesta (video film); Ako divé husi (TV film)
* 1998: Knieža (TV film)
* 1996: Nové poriadky (TV film)
* 1992: Oneskorené kvety (TV film)
* 1990: Vtáčia princezná
* 1989: O Dobrote (TV film)
* 1986: Ťažká hodina (TV film) 
* 1982: *[[Kočka (film)|Kočka]]; *Veľké preteky* *(TV film)
* 1979: Žiadne veľké slová (TV film)

## Dabing
* 2002 – 2003: *[[Sladká Valentína]]* – Lorenzo Lorenz
* 2004: *[[Divoška Anastázia]]* – Teobaldo Borosfky Avellaneda

## Referencie

Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Slovenskí dabingoví herci
Kategória:Osobnosti z Pruského
Kategória:Členovia Národného divadla Košice
Kategória:Absolventi Vysokej školy múzických umení
Stanislav Pitoňák

**Stanislav Pitoňák** (* 20. február 1972, Košice) je slovenský herec.

Vyštudoval herectvo na Konzervatóriu v Košiciach. V rokoch 19901995 bol členom Divadla Jonáša Záborského v Prešove. V rokoch 19951999 Štátneho divadla Košice, 19992001 Divadla Andreja Bagara v Nitre. V roku 2002 zase Divadla Jonáša Záborského v Prešove a neskôr Štátneho divadla v Košiciach. Účinkuje tiež v televízii, rozhlase a dabingu.

## Filmografia
* 1997: Tábor padlých žien (*Stano Chomič; osvetár*)
* 1999: Krajinka (*Poručík; mechanik*)
* 2018: Detektív Dušo (*Karol; poštár*)

## Dabing
* 2002 – 2003: *[[Sladká Valentína]]* – Joel
* 2004: *[[Divoška Anastázia]]* – Nicolás Álvarez Borosfky

## Referencie

## Externé odkazy

* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Členovia Divadla Jonáša Záborského
Kategória:Členovia Národného divadla Košice
Kategória:Členovia Divadla Andreja Bagara
Kategória:Absolventi konzervatórií na Slovensku
Kategória:Osobnosti z Košíc
Tu Fu

**Tu Fu** (, ; * 712 – † 770, Jüe-jang) bol čínsky básnik a humanista. 

Ako básnika ho významne ovplyvnil Li Po. Do konca 19. storočia je vnímaný ako prototyp skutočných básnikov – bol erudovaný v konfuciánskych spisoch, zložil štátne skúšky, celý život však nezískal poriadny úrad a žil v neutešených podmienkach. Jeho majstrovstvo bolo tak veľké, že sa naňho v budúcnosti odvolávajú básnici s opačným programom.  

Píše básne dvoch kategórií. V sociálno-kritických básňach, ktoré píše v starom štýle, realisticky popisuje udalosti, najmä tie neradostné (časť básní je autobiografická). Svojimi otvorenými opismi biedy, hladu či šírenia chorôb je medzi tchangskými básnikmi jedinečný. Prítomná je aj kritika zlej vlády „v háve krásnych slov“, ide o pomerne naivnú predstavu, že cisár si báseň prečíta a napraví veci bez toho, aby stratil tvár (a básnik prišiel o hlavu). 

Tuova snaha o precíznosť a invenciu, formálnu a štylistickú prepracovanosť básne viedla k tomu, že doviedol sedemslabičnú báseň k dokonalosti. Používa originálne metafory, esteticky pôsobiacu obraznosť, výstavba básní je komplikovaná, sú v protiklade k sociálno-kritickým básňam. Používa množstvo literárnych a historických narážok, preto je takmer nepreložiteľný (a málo prekladaný).

## Iné projekty

## Externé odkazy
* 

Kategória:Narodenia v 712
Kategória:Úmrtia v 770
Kategória:Čínski básnici
Kategória:Osobnosti na čínskych poštových známkach
Populácia

**Populácia** môže byť:
*súhrn obyvateľstva; počet obyvateľov
*v demografii:
**ľudská populácia, teda pojem populácia (biológia) (pozri nižšie) aplikovaný na druh človek
**súbor osôb, ktoré sa vyskytujú v určitom období na určitom ohraničenom území; čiže obyvateľstvo s určitým špecifickým znakom (napr. mestská populácia a pod.); v ekonómii zodpovedá aj súboru potenciálnych výrobcov a/alebo spotrebiteľov
**zriedka: rozmnožovanie ľudí, obyvateľstva
*v biológii: 
**súbor jedincov jedného druhu na určitom prirodzene vymedzenom priestore v určitom čase, ktorý sa reprodukuje v priebehu veľkého počtu generácií, pozri populácia (biológia)
**taxonomická kategória, pozri populácia (taxonómia)
*v genetike: genotypovo rôznorodý súbor jedincov toho istého druhu, ktorí sú spolu geneticky príbuzní a svojím genotypom sa podieľajú na spoločnom genofonde, pozri populácia (genetika)
*v ekológii: súbor jedincov jedného taxónu (teda nie len druhu), ktorý sa v určitom období vyskytuje v určitej oblasti, pozri populácia (ekológia)
*v astronómii: hviezdna populácia, synonymum: hviezdny podsystém
*v štatistike: základný súbor (pozri aj štatistický súbor)

## Iné projekty